pythainlp/thai-wiki-dataset-v4 huggingface dataset:
อันดับปลาสเตอร์เจียน

อันดับปลาสเตอร์เจียน (อันดับ: Acipenseriformes,) เป็นอันดับของปลากระดูกแข็งอันดับหนึ่ง ที่อยู่ในชั้นย่อย Chondrostei เช่นเดียวกับปลาในอันดับ Polypteriformes หรือ ปลาไบเคอร์ ซึ่งเป็นปลาน้ำจืดที่พบในทวีปแอฟริกา
ปลาในอันดับปลาสเตอร์เจียน นี้เป็นปลาที่มีขนาดใหญ่ อาจยาวเมื่อโตเต็มที่ได้ถึง 5-10 เมตร เป็นปลาน้ำจืดที่จัดเป็นปลาสองน้ำ ที่มีวงจรชีวิตในช่วงวัยอ่อนอยู่ในชายฝั่งหรือปากแม่น้ำ มีรูปร่างโดยทั่วไปภายนอกคล้ายปลาฉลาม ที่เป็นปลากระดูกอ่อน
ลักษณะโดยรวมของปลาในอันดับนี้ คือ มีเกล็ดเป็นแบบกานอยด์ คือ เกล็ดสาก ซึ่งเป็นเกล็ดที่พบในปลามีกระดูกสันหลังในยุคแรก มีรูปทรงเป็นสี่เหลี่ยมรูปว่าวและมีส่วนยื่นรับกับข้อต่อ ระหว่างเกล็ดแต่ละชิ้น มีลำไส้ที่ขดเป็นเกลียวมากกว่าปลากระดูกแข็งในอันดับอื่น ๆ 
ในปัจจุบัน เหลือปลาในอันดับเพียง 2 วงศ์เท่านั้น คือ วงศ์ปลาสเตอร์เจียน (Acipenseridae) และ วงศ์ปลาฉลามปากเป็ด (Polyodontidae) พบทั้งหมดราว 28 ชนิด จากที่เคยมีทั้งหมด 4 วงศ์ แต่ได้สูญพันธุ์ไปหมดแล้ว
กนก ลิ้มตระกูล

กนก ลิ้มตระกูล (เกิด 22 กันยายน พ.ศ. 2499) สมาชิกสภาผู้แทนราษฎรจังหวัดอุตรดิตถ์ 6 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ปัจจุบันสังกัดพรรคเพื่อไทย
ประวัติ.
กนก เกิดเมื่อวันที่ 22 กันยายน พ.ศ. 2499 เป็นบุตรนายประมวล นางกาหลง ลิ้มตระกูล มีน้อง 2 คน สำเร็จการศึกษา ศิลปศาสตรบัณฑิต จากสถาบันราชภัฏอุตรดิตถ์ และรัฐประศาสนศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์ ปัจจุบันมีสถานะโสด
งานการเมือง.
กนก เริ่มเข้าสู่วงการการเมือง ด้วยการเป็นสมาชิกสภาจังหวัดอุตรดิตถ์ 3 สมัย ก่อนที่จะได้รับเลือกเป็นสมาชิกสภาผู้แทนราษฎรเป็นครั้งแรก ในเดือนกันยายน พ.ศ. 2535 และได้รับเลือกตั้งติดต่อกันมาอีก 2 ครั้ง ในปี พ.ศ. 2538 และ พ.ศ. 2539 สังกัดพรรคชาติพัฒนา ต่อมา พ.ศ. 2544 ลงสมัครในนามพรรคชาติพัฒนา พ่ายให้กับกฤษณา สีหลักษณ์ จากพรรคไทยรักไทย
พ.ศ. 2550 กนกลงสมัครรับเลือกตั้งอีกครั้งในนามพรรคพลังประชาชน ได้รับเลือกตั้ง โดยมีคะแนนเป็นอันดับ 3 ของเขต (มี สส. ได้ 3 คน) 
พ.ศ. 2554 กนกลงสมัครรับเลือกตั้งในนามพรรคเพื่อไทย ได้รับเลือกตั้ง
พ.ศ. 2562 กนกลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 1 สังกัดพรรคเพื่อไทย และได้รับการเลือกตั้ง
สมาชิกสภาผู้แทนราษฎร.
กนก ลิ้มตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
เฆซุส ซิลเบสเตร

เฆซุส ซิลเบสเตร นักมวยสากลชาวเม็กซิโก เกิดที่รัฐนายาริต ประเทศเม็กซิโกเมื่อ 28 พฤศจิกายน พ.ศ. 2532 สถิติการชก 26 ครั้ง ชนะ 23 (น็อค 17) แพ้ 3
ประวัติ.
ซิลเบสเตรเริ่มชกมวยสากลอาชีพเมื่อ 14 ธันวาคม พ.ศ. 2549 ชนะน็อค ออสการ์ เดอ ลา ทอเร ยก 3 จากนั้นชกชนะอีกเป็นส่วนใหญ่ แพ้เพียงสองครั้งเท่านั้น ได้ครองแชมปืโลกเยาวชนรุ่นมินิมัมเวทของสมาคมมวยโลก และแชมป์ WBA Fredelatin รุ่นมินิมัมเวท และขึ้นชกตัดเชือกเพื่อหาผู้ชนะขึ้นชิงแชมป์โลกรุ่นมินิมัมเวท WBA เมื่อ 5 กุมภาพันธ์ 2554 ชนะน็อค ยาเดอร์ เอสโคบาร์ ยก 3 ล่าสุดได้ขึ้นชิงแชมป์เฉพาะกาลรุ่นมินิมัมเวท WBA เมื่อ 7 พฤศจิกายน 2554 แพ้คะแนน ไผ่ผารบ ก่อเกียรติยิม ที่ หนองคาย
Paedophryne

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Paedophryne เป็นสกุลของกบในวงศ์ Microhylidae กบทั้งหกสปีชีส์ที่เป็นที่ทราบกันในขณะนี้เป็นหนึ่งในกบและสัตว์มีกระดูกสันหลังขนาดเล็กที่สุด
ความขัดแย้งภายในพม่า

ความขัดแย้งภายในพม่า หมายถึง ความรุนแรงที่เกิดขึ้นในประเทศพม่าปัจจุบัน ซึ่งมีมาตั้งแต่ได้รับเอกราชจากสหราชอาณาจักรใน พ.ศ. 2491 รัฐบาลกลางหลายชุดต่อกันมาได้สู้รบกับกบฏเชื้อชาติและการเมืองไม่จบสิ้น ในการก่อการกำเริบช่วงแรก ๆ เกิดจากพวกนิยมซ้าย "หลายสี" ซึ่งส่วนใหญ่เป็นชาวพม่า และโดยสหภาพแห่งชาติกะเหรี่ยง (KNU) กบฏเชื้อชาติอื่นปะทุขึ้นเฉพาะช่วงต้นคริสต์ทศวรรษ 1960 หลังรัฐบาลกลางปฏิเสธรัฐบาลแบบสหพันธรัฐ อย่างไรก็ดี นับแต่ต้นคริสต์ทศวรรษ 1980 เป็นต้นมา การก่อการกำเริบด้วยอาวุธที่มีวัตถุประสงค์ทางการเมืองค่อย ๆ หมดไปเป็นส่วนใหญ่ แต่การก่อการกำเริบด้านเชื้อชาติยังคงอยู่ และยังไม่มีทีท่ายุติ
การก่อการกำเริบเหล่านี้ได้รับการสนับสนุนหรือถูกต่างชาติบงการ ทำให้การปิดประเทศทรุดหนัก ความสงสัยและความกังวลในหมู่ชาวพม่าทั้งชนกลุ่มน้อยในประเทศและต่างประเทศ อังกฤษบางกลุ่มสนับสนุนกะเหรี่ยง ปากีสถานตะวันออก (บังกลาเทศปัจจุบัน) หนุนหลังมุสลิมโรฮีนจาตามแนวชายแดนกับการหนุนหลังของตะวันออกกลาง อินเดียกล่าวกันว่าข้องเกี่ยวกับกะชีนและกะเหรี่ยง จีนสนับสนุนพรรคคอมมิวนิสต์พม่า (ภายหลังคือ พวกว้า) กบฏนากและกะชีน สหรัฐสนับสนุนก๊กมินตั๋ง และไทยสนับสนุนกลุ่มกบฏหลายกลุ่ม เพื่อสร้างรัฐหรือพื้นที่กันชน ก่อนการหยุดยิง กองทัพที่มีชาวพม่าเป็นส่วนใหญ่ได้ดำเนินการทัพในฤดูแล้งทุกปีแต่คว้าน้ำเหลว พวกกบฏจะกลับมาทุกครั้งเมื่อกองทัพถอนกำลังกลับไป
รัฐบาลกลางที่พม่าครอบงำ (พลเรือนหรือคล้ายทหาร) ไม่สามารถบรรลุความตกลงทางการเมืองได้แม้เป้าหมายของการก่อการกำเริบทางเชื้อชาติสำคัญส่วนมาก (รวมทั้ง KNU) คือ การปกครองตนเองมิใช่การแยกตัวเป็นเอกราช ปัจจุบัน รัฐบาลได้ลงนามความตกลงหยุดยิงอย่างอึดอัดกับกลุ่มก่อการกำเริบส่วนใหญ่ แต่กองทัพยังไม่ได้รับความเชื่อใจจากประชากรท้องถิ่น กองทัพถูกกล่าวหาอย่างกว้างขวางว่าปฏิบัติต่อประชากรท้องถิ่นอย่างเลวร้ายแต่ไม่ถูกลงโทษ และถูกมองว่าเป็นกองกำลังยึดครองในภูมิภาคเชื้อชาติต่าง ๆ
สมัยปัจจุบัน ความขัดแย้งนั้นเป็นไปเพื่อต่อต้านรัฐบาลทหารซึ่งปกครองประเทศตั้งแต่ พ.ศ. 2505 ถึง 2554 ความขัดแย้งนี้เป็นสงครามที่กำลังดำเนินอยู่ที่เก่าแก่ที่สุดในโลก และได้รับความสนใจจากนานาชาติอันเป็นผลจากการก่อการกำเริบ 8888 ใน พ.ศ. 2531, งานของนักเคลื่อนไหว ออง ซาน ซูจี, การประท้วงต่อต้านรัฐบาลในปลาย พ.ศ. 2550 และความเสียหายอันเกิดขึ้นจากพายุไซโคลนนาร์กิส ซึ่งทำให้มีผู้เสียชีวิตกว่า 80,000 คน และสูญหายอีก 50,000 คน ในกลาง พ.ศ. 2551
การหยุดยิง พ.ศ. 2555.
ในเดือนมกราคม พ.ศ. 2555 รัฐบาลพม่าประกาศความตกลงหยุดยิงกับกบฏกะเหรี่ยง การหยุดยิงรวมถึงความตกลงซึ่งกำหนดการสื่อสารเปิดเผยระหว่างรัฐบาลกับกบฏกะเหรี่ยง เช่นเดียวกับเปิดช่องทางปลอดภัยแก่กบฏกะเหรี่ยงในประเทศ รัฐบาลพม่าได้นิรโทษกรรมนักโทษ KNU กว่า 6,000 คน และลดโทษนักโทษอีก 38,964 คน
ความตกลงสันติภาพระหว่าง KNU กับรัฐบาลพม่าเป็นหนึ่งในข้อเรียกร้องหลักโดยประเทศตะวันตกก่อนจะมีการยกเลิกการลงโทษทางเศรษฐกิจ
ยามา (สัตว์)

ยามา หรือ ลามา ([ˈʎama ~ ˈʝama]; , ; , /ˈjɑːmə, ˈlɑːmə/; ชื่อวิทยาศาสตร์: "Lama glama") เป็นสัตว์เลี้ยงลูกด้วยน้ำนมในวงศ์อูฐ (camelid) ของทวีปอเมริกาใต้ ซึ่งเป็นรู้จักกันอย่างแพร่หลายในวัฒนธรรมของชาวแอนดีสตั้งแต่สมัยก่อนการเข้ามาของชาวสเปน
ถิ่นกำเนิด.
ยามามีต้นกำเนิดจากที่ราบตอนกลางของอเมริกาเหนือในช่วง 40 ล้านปีที่ผ่านมา แล้วพวกมันก็ได้อพยพไปยังอเมริกาใต้เมื่อประมาณ 3 ล้านปีที่ผ่านมา เมื่อถึงช่วงปลายยุคน้ำแข็ง (10,000-12,000 ปีก่อน) สัตว์ตระกูลอูฐก็สูญพันธุ์ไปจากอเมริกาเหนือแล้ว ณ ค.ศ. 2007 มียามาและอัลปากากว่า 7 ล้านตัวในอเมริกาใต้ และเนื่องจากการนำเข้าจากอเมริกาใต้ในช่วงปลายศตวรรษที่ 20 ทุกวันนี้จึงมียามากว่า 158,000 ตัว รวมถึงอัลปากาอีกกว่า 100,000 ตัวในสหรัฐอเมริกาและแคนาดา
ชื่อในภาษาอื่น.
ยามา ในภาษาจีนมีความหมายตรงตัวว่า อูฐแกะใหญ่ (大羊駝 อ่าน "ต้า-หยาง-ถัว", พินอิน: dà yáng tuó; ส่วน อูฐแกะ เฉย ๆ แปลว่า อัลปากา) เนื่องจากว่ายามาเป็นสัตว์ที่มีสายพันธ์ใกล้อูฐและรูปร่างเหมือนแกะ
ลักษณะ.
ยามามีส่วนสูงในช่วงโตเต็มวัยอยู่ที่ระหว่าง 1.70 เมตร (5.5 ฟุต) ถึง 1.80 เมตร (6 ฟุต) โดยวัดจากส่วนบนสุดของหัว พวกมันมีน้ำหนักตัวอยู่ระหว่าง 130-200 กิโลกรัม (280-450 ปอนด์) ในช่วงแรกเกิด เกรีย  จะมีช่วงน้ำหนักที่ระหว่าง 9-14 กิโลกรัม (20-30 ปอนด์) ยามามีช่วงชีวิตที่ประมาณ 20-30 ปีขึ้นอยู่กับการดูแล ยามาเป็นสัตว์สังคมและอาศัยร่วมกับยามาตัวอื่น ๆ ในลักษณะของฝูงสัตว์ ขนสัตว์ที่ผลิตจากยามาจะมีความนุ่มมากและปราศจากลาโลนิน (ไขจากขนสัตว์) ยามาเป็นสัตว์ที่เฉลียวฉลาดและสามารถเรียนรู้งานง่าย ๆ ได้หลังจากทำซ้ำเพียงไม่กี่ครั้ง เมื่อแบกสัมภาระ ยามาสามารถแบกสิ่งของได้ราวร้อยละ 25-30 ของน้ำหนักตัวในการเดินทางในระยะ 8-13 กิโลเมตร (5-8 ไมล์)
ความเชื่อ.
ในบางพื้นที่ของทวีปอเมริกาใต้ เชื่อว่า ลูกยามาตากแห้งจะเป็นสิ่งนำโชค มีขายในท้องตลาด เช่น ที่เมืองลาปาซ เมืองสำคัญที่อยู่เหนือระดับน้ำทะเลมากกว่า 3,500 เมตร ในประเทศโบลิเวีย
มุตสึ มูเนมิตสึ

มุตสึ มูเนมิตสึ (#เปลี่ยนทาง , 20 สิงหาคม 1844-24 สิงหาคม 1897) เป็นรัฐบุรุษและนักการทูตชาวญี่ปุ่นใน ยุคเมจิ ของญี่ปุ่น
ช่วงชีวิต.
มุตสึเกิดในครอบครัวซามูไรที่รับใช้ตระกูลโทกูงาวะ แต่พ่อของเขาคือดาเตะ มูเนฮิโระเป็นซามูไรหัวก้าวหน้าที่ต้องการโค่นล้มระบอบโชกุนและเชิดชูองค์พระจักรพรรดิ ต่อมามุตสึได้เข้าฝึกทหารเรือที่ ศูนย์ฝึกทหารเรือ ของคัตสึ ไคชูที่โคเบะพร้อมกับซากาโมโตะ เรียวมะและอิโต ฮิโรบูมิ 
ก้าวเข้าสู่การเมือง.
หลังจากเข้าสู่ยุคเมจิ มุตสึก็ได้เป็นผู้ว่าราชการถึง 2 จังหวัดคือจังหวัดเฮียวโงะและจังหวัดคานางาวะ แต่ก็มีอันต้องติดคุกนานถึง 5 ปีระหว่างปี ค.ศ. 1878 ถึงปี ค.ศ. 1883 เพราะไปติดต่อกับไซโง ทากาโมริในช่วงกบฏซัตสึมะ หลังจากออกจากคุกเขาก็ได้กลับเข้าร่วมรัฐบาลอีกครั้งในกระทรวงการต่างประเทศ ในปี ค.ศ. 1884 มุตสึได้เดินทางไปศึกษาต่อที่ ยุโรป หลังจากเรียนจบเขาก็ได้เดินทางไปยัง วอชิงตัน ดี.ซี. ในฐานะรัฐมนตรีในปี ค.ศ. 1888 เพื่อแก้ไขสนธิสัญญาที่ไม่เป็นธรรมระหว่างญี่ปุ่นและสหรัฐอเมริกา
ในปี ค.ศ. 1890 หลังจากที่เดินทางกลับจากอเมริกามุตสึก็ได้รับเลือกตั้งเป็นสมาชิกสภาผู้แทนราษฎรจังหวัดวากายามะเขต 1 ต่อจากนั้นเขาก็ได้เป็นรัฐมนตรีว่าการกระทรวงการต่างประเทศในสมัยของ อิโต ฮิโรบูมิ นายกรัฐมนตรีในขณะนั้นซึ่งเป็นเพื่อนสนิทของมุตสึตั้งแต่สมัยเรียนทหารเรือ จากนั้นเขาก็ได้เดินทางไปแก้ไขสนธิสัญญาชิโมโนเซกิ 
บั้นปลายชีวิต.
มุตสึหลังจากวางมือทางการเมืองเขาใช้ชีวิตที่เหลือกับมุตสึ เรียวโกะ ภริยาคู่ชีวิตก่อนจะถึงแก่อสัญกรรมด้วยโรควัณโรคที่บ้านพักในแขวงคิตะ หลังจากผ่านวันเกิดของเขาเพียง 4 วัน
ก็อด'ส อาร์มี

ก๊อด อาร์มี่  เป็นกองกำลังปฏิวัติติดอาวุธคริสต์ซึ่งต่อต้านรัฐบาลทหารพม่า กลุ่มนี้เป็นสาขาหนึ่งของสหภาพแห่งชาติกะเหรี่ยง อยู่ตามพรมแดนไทย-พม่า และดำเนินการปฏิบัติกองโจรเสี่ยงภัยหลายครั้ง อย่างเช่น การยึดสถานทูตพม่าในกรุงเทพมหานคร ระหว่างคริสต์ทศวรรษ 1990 และต้นคริสต์ทศวรรษ 2000
กลุ่มนี้ก่อตั้งเมื่อ พ.ศ. 2540 นำโดยจอห์นนี่ ทู และลูเทอร์ ทู พี่น้องฝาแฝดซึ่งมีอายุเพียง 10 ปี ผู้ติดตามฝาแฝดบางส่วนเชื่อว่าทั้งคู่มีพลังเหนือธรรมชาติทั้งตามความเชื่อดั้งเดิมและทางศาสนาคริสต์ ในเดือนมกราคม พ.ศ. 2544 คู่แฝด ซึ่งซูบผอม มอบตัวต่อกำลังความมั่นคงของไทย ทั้งสองละทิ้งเป้าหมายของกะเหรี่ยงในอันที่จะเห็นบ้านเกิดเมืองนอนของตนได้รับสิทธิปกครองตนเองหรือได้รับเอกราช โดยแลกกับการอนุญาตให้อาศัยอยู่ในประเทศไทย ที่ซึ่งพวกเขาแสดงตัวว่าเป็นผู้เยาว์ผอมกะหร่อง สับสนและถือคัมภีร์ไบเบิล และมีลิ้นแดงเช่นคนธรรมดา ในเดือนกรกฎาคม พ.ศ. 2549 จอห์นนี่ ทู และผู้ติดตามหลายคนกลับไปยังพม่าและยอมจำนนต่อกองทัพพม่า ไม่ชัดเจนในทันทีว่าเหตุใด จอห์นนี่ ทูจึงกลับไปพม่าในเดือนกรกฎาคมและยอมจำนนต่อรัฐบาลทหาร
มาดากัสการ์ 3 ข้ามป่าไปซ่าส์ยุโรป

มาดากัสการ์ 3 ข้ามป่าไปซ่าส์ยุโรป  เป็นภาพยนตร์คอมพิวเตอร์กราฟิกแนวตลก และเป็นภาคสามของภาพยนตร์ชุดมาดากัสการ์ นอกจากนี้ยังเป็นภาพยนตร์ระบบ 3 มิติเรื่องแรกของซีรีส์นี้ ที่ผลิตขึ้นโดยดรีมเวิร์กสแอนิเมชัน จัดจำหน่ายโดยพาราเมาต์พิกเจอส์ และกำกับโดย เอริค ดาเนล กับ คอนราด เวอร์นอน และเป็นภาพยนตร์ภาคต่อของ "มาดากัสการ์" และ "มาดากัสการ์ 2 ป่วนป่าแอฟริกา" ภาพยนตร์ชุดนี้กำหนดเปิดตัว ณ วันที่ 8 มิถุนายน ค.ศ. 2012 
"มาดากัสการ์ 3" ได้รับรางวัลชนะเลิศ เอเอสซีเอพี อะวอร์ด สาขา Top Box Office Films นอกจากนี้ ยังถูกเสนอชื่อเข้าชิงรางวัลอีกหลายรายการ ได้แก่ ทีนชอยซ์อะวอร์ด, แอนนีอะวอร์ด, แซตเทิลไลต์อะวอร์ด, คริติกส์ชอยซ์มูฟวีอะวอร์ด และ คิดส์ชอยซ์อะวอร์ด
เนื้อเรื่องย่อ.
สิงโตอเล็กซ์, ม้าลายมาร์ตี้, ยีราฟเมลแมน และฮิปโปโปเตมัสกลอเรียต่างต้องการที่จะกลับไปยังนิวยอร์กภายหลังจากที่หลบหนีไปยังทวีปแอฟริกา โดยต้องอาศัยความรู้ถึงการเดินทางของเหล่าลิงชิมแปนซีกับนกเพนกวิน พวกเขาต่างไม่ต้องการผิดไปจากแผนการนี้แต่ก็พบว่าพวกตนต้องมาติดอยู่ที่มอนติคาร์โล ที่ซึ่งพวกเขาพยายามที่จะหลบหนีการจับกุมสัตว์ป่า โดยการเข้าร่วมกับคณะละครสัตว์เพื่อหาโอกาสร่วมเดินทางไปกับคณะ ซึ่งนำโดยเสือไซบีเรียวิตาลี และคณะละครสัตว์เองก็เห็นดีด้วย ระหว่างการเดินทางได้สิ้นสุดลง ณ ใจกลางนครลอนดอน อเล็กซ์, มาร์ตี้, เมลแมน และกลอเรีย ได้ช่วยวิลาตี, เกียเสือจากัวร์ และสเตฟาโนสิงโตทะเล ได้กลับมาค้นพบความหลงใหลในธุรกิจการแสดง รวมถึงการทำงานที่ละครสัตว์อีกครั้ง
การสร้าง.
ซีอีโอของดรีมเวิร์กส์ เจฟฟรีย์ แคตเซนเบิร์ก ได้ให้การยืนยันใน ค.ศ. 2008 ว่าจะมีภาคต่อจาก "มาดากัสการ์ 2 ป่วนป่าแอฟริกา" แคตเซนเบิร์กกล่าวว่า "ภาพยนตร์นี้มีมากกว่าหนึ่งภาค เพราะเราต้องการเห็นตัวละครกลับไปที่นิวยอร์กในที่สุด" ที่สมาคมนักวิจารณ์โทรทัศน์ออกทัวร์ ในเดือนมกราคม ค.ศ. 2009 แคตเซนเบิร์กได้ถูกถามถึงว่าจะมีภาพยนตร์ภาคสามของซีรีส์นี้หรือไม่ เขาก็ได้ตอบว่า "ใช่ เรากำลังทำ "มาดากัสการ์ 3" อยู่ในตอนนี้ และมันจะได้รับการเปิดตัวในช่วงฤดูร้อน ค.ศ. 2012"
วิดีโอเกม.
วิดีโอเกมที่อิงจากภาพยนตร์ "มาดากัสการ์ 3: เดอะวิดีโอเกม" ได้รับการเปิดตัว ณ วันที่ 5 มิถุนายน ค.ศ. 2012 ผู้เล่นสามารถเล่นเป็น อเล็กซ์, มาร์ตี้, เมลแมน และกลอเรีย ในการพยายามหลบหนีกาปิแตนดูบัวร์ และกลับคืนสู่บ้านที่นครนิวยอร์ก เกมนี้ได้รับการเปิดตัวในระบบ วี, นินเทนโด ทรีดีเอส, นินเทนโด ดีเอส, เอ็กซ์บ็อกซ์ 360 และเพลย์สเตชัน 3 จัดทำโดย ดี 3 พับลิชเชอร์ สำหรับรุ่น วี, เอ็กซ์บ็อกซ์ 360 และเพลย์สเตชัน 3 ได้รับการพัฒนาโดยมังกี้บาร์เกมส์ และในระบบทรีดีเอส กับดีเอสได้รับการพัฒนาโดยทอรัสเกมส์
หนังสือการ์ตูน.
หนังสือการ์ตูนอิงจากภาพยนตร์ซึ่งมีชื่อเรื่องว่า "Madagascar Digest Prequel: Long Live The King!" จะทำการเปิดตัว ณ วันที่ 12 มิถุนายน ค.ศ. 2012 โดยเอปเอนเตอร์เทนเมนท์
ปลาไบเคอร์จุด

ปลาไบเคอร์จุด หรือ ปลาบิเชียร์จุด  เป็นปลาไบเคอร์ชนิดหนึ่ง มีชื่อวิทยาศาสตร์ว่า "Polypterus ornatipinnis"
มีรูปร่างเรียวยาวคล้ายงูผสมกับปลาช่อน (Channidae) มีขากรรไกรบนยื่นยาวกว่าขากรรไกรล่าง มีส่วนหัวขนาดกลมเล็ก ขากรรไกรมีขนาดเล็กและสั้น มีรูปร่างเพรียวยาวและบอบบาง มีก้านครีบหลังทั้งหมด 11 ก้าน มีลวดลายสีดำและเหลืองตามลำตัว มีขนาดใหญ่เต็มที่ได้ราว 60 เซนติเมตร นับเป็นปลาไบเคอร์ชนิดหนึ่งที่มีขนาดใหญ่ที่สุด 
พบกระจายพันธุ์ในแม่น้ำคองโกและทะเลสาบแทนกันยีกาในแอฟริกากลางและแอฟริกาตะวันออก 
เป็นปลาที่นิยมเลี้ยงกันเป็นปลาสวยงาม นับว่าเป็นปลาไบเคอร์ที่มีความสวยงามชนิดหนึ่ง ซึ่งในปัจจุบันมีการเพาะเลี้ยงกันได้แล้ว และยังมีมีการเพาะกันเป็นปลาเผือกได้อีกด้วย
ปลาไบเคอร์ลายบั้ง

ปลาไบเคอร์ลายบั้ง หรือ ปลาบิเชียร์ลายบั้ง  เป็นปลาไบเคอร์ชนิด "Polypterus delhezi" 
มีส่วนหัวที่เล็กกลม ขากรรไกรเล็กและแคบ กรามบนยื่นยาวกว่ากรามล่าง มีก้านครีบหลัง 13 ชิ้น ลักษณะเด่น คือ ตามลำตัวจะมีลายแถบเป็นบั้ง ๆ สีดำพาดตลอดทั้งตัวขนาดใหญ่ แลดูหนาชัดเจน มีขนาดโตเต็มที่ประมาณ 40 เซนติเมตร
พบกระจายพันธุ์ในแม่น้ำคองโกตอนกลางและตอนบน ในแถบทวีปแอฟริกาตอนกลาง
ปลาไบเคอร์ลายบั้ง นับเป็นปลาไบเคอร์อีกชนิดหนึ่งที่นิยมเลี้ยงกันเป็นปลาสวยงาม แต่ทว่าถือได้ว่ามีราคาสูงพอสมควร ในขณะที่บางตัวเมื่อโตขึ้นมา ลวดลายอาจจะไม่ปรากฏเป็นลายบั้ง แต่อาจเป็นลายจุดหรือลายแต้มแทนก็ได้
ปลาไบเคอร์เซเนกัล

ปลาไบเคอร์เซเนกัล หรือ ปลาบิเชียร์เซเนกัล หรือ ปลาไบเคอร์ธรรมดา  เป็นปลาไบเคอร์ชนิด "Polypterus senegalus"
มีรูปร่างเรียวยาวคล้ายงูหรือปลาไหล มีส่วนหัวที่เล็ก ขากรรไกรเล็ก กรามบนยื่นยาวกว่ากรามล่าง ตามีขนาดเล็ก โดยปลาไบเคอร์ชนิดนี้เป็นปลาไบเคอร์ชนิดที่นิยมเลี้ยงกันเป็นปลาสวยงามมากที่สุด และแพร่หลายมากที่สุด สามารถเพาะขยายพันธุ์ได้เป็นสีต่าง ๆ หลากหลายออกไปจากสีดั้งเดิมที่เป็นอยู่ คือ สีเขียวมะกอก ทั้งสีทองหรือสีเผือกตาแดง หรือแม้กระทั่งสีแพลทินัม รวมถึงเป็นปลาที่มีลำตัวสั้นกว่าปกติ หรือมีครีบหลังที่ยาวกว่าปกติด้วย
มีขนาดความยาวเต็มที่ประมาณ 30 เซนติเมตร กระจายพันธุ์ในลุ่มน้ำต่าง ๆ ในแอฟริกากลาง และยังสามารถแบ่งออกได้เป็น 2 ชนิดย่อย อีก คือ "P. s. meridionalis" ซึ่งยาวเต็มที่ประมาณ 21 เซนติเมตร และ "P. s. senegalus"
มารี เออเจนี เลอเลย์

มารี เออเจนี เลอเลย์  ชื่อเล่น ส้ม เป็นนักแสดง พิธีกร และนักร้องลูกครึ่งฝรั่งเศส-ไทย โดยมีบิดาเป็นชาวฝรั่งเศสและมีมารดาเป็นชาวไทย 
มารีแจ้งเกิดจากเวทีการประกวด LG Starz Talent ในปี พ.ศ. 2551 ด้วยการเป็น 1 ใน 5 ผู้ชนะเลิศการประกวด เคยเป็นศิลปินสังกัดค่ายจีเอ็มเอ็ม แกรมมี่ ในช่วงหนึ่งเคยเป็นทั้งศิลปินเดี่ยว และศิลปินดูโอ้ร่วมกับ "อะตอม กฤชกนก สวยสด" (หรือ อะตอม ไมค์ไอดอล) ในนาม "Zom&Atom (ส้ม-อะตอม)" ในโปรเจกต์ Jump And Play ต่อมาได้มีผลงานกับค่าย Spicy Disc จนถึงปี พ.ศ. 2565
มารีศึกษาระดับชั้นมัธยมศึกษาปีที่ 4 ที่ โรงเรียนบดินทรเดชา (สิงห์ สิงหเสนี) ๒ สายศิลป์-ฝรั่งเศส จากนั้นจึงออกมาสอบเทียบระดับชั้นมัธยมศึกษาปีที่ 6 ในหลักสูตร General Educational Development สำเร็จการศึกษาระดับปริญญาตรีหลักสูตรนิเทศศาสตรบัณฑิต สาขาวิชาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยรังสิต ด้วยคะแนนเกียรตินิยมอันดับ 1
สกุลปลาไบเคอร์

สกุลปลาไบเคอร์ หรือ สกุลปลาบิเชียร์  เป็นสกุลของปลาน้ำจืดกระดูกแข็งสกุลหนึ่ง ในชื่อสกุลว่า "Polypterus" อยู่ในวงศ์ปลาไบเคอร์ (Polypteridae)
จัดเป็นปลาที่มีวิวัฒนาการเป็นของตัวเอง ต่างจากปลากระดูกแข็งในวงศ์อื่น ๆ มีรูปร่างคลัยกับงูหรือกิ้งก่า ซึ่งเป็นสัตว์เลื้อยคลานมากกว่าจะเป็นปลา มีเกล็ดขนาดใหญ่เห็นได้ชัดเจนเป็นแบบกานอยด์ หรือเกล็ดแบบสาก และสามารถหายใจได้โดยผ่านถุงลมแทนที่จะใช้ซี่กรองเหงือกเหมือนปลาในวงศ์อื่น ๆ 
มีครีบทุกครีบที่แข็งแรงและเป็นเอกลักษณ์เฉพาะ ซึ่งใช้ในการเคลื่อนที่ใต้น้ำได้เป็นอย่างดี โดยมักจะหากินใต้น้ำ ในเวลากลางคืน กระจายพันธุ์อยู่ทั่วไปในทวีปแอฟริกาทั้งแหล่งน้ำจืด และบริเวณที่เป็นน้ำกร่อย เช่น ปากแม่น้ำ 
ปลาไบเคอร์ ชนิดที่ใหญ่ที่สุดในโลก คือ ปลาไบเคอร์ยักษ์ ("Polypterus endlicheri congicus") ซึ่งเป็นชนิดย่อยของปลาไบเคอร์คองโก ("P. endlicheri") ที่เมื่อโตเต็มที่แล้วจะมีขนาดความยาวได้ถึงเกือบ 90 เซนติเมตร 
ปลาไบเคอร์ทุกชนิดเป็นปลากินเนื้อเป็นอาหาร โดยจะกินอาหารได้แก่ สัตว์น้ำขนาดเล็ก เช่น ปลาต่าง ๆ เป็นอาหาร แต่ไม่ใช่เป็นปลาที่ดุร้ายก้าวร้าว จึงนิยมนำมาเลี้ยงกันเป็นปลาสวยงาม ได้รับความนิยมเป็นอย่างมาก ตัวผู้จะมีครีบก้นที่ยาวแหลมกว่า และมีขนาดลำตัวที่ใหญ่กว่าปลาตัวเมียอย่างเห็นได้ชัด
ปลาไบเคอร์ทุกชนิดออกลูกเป็นไข่ โดยในครั้งนึงจะออกประมาณ 300 ฟอง และตัวอ่อนจะออกจากไข่ภายในระยะเวลา 4 วัน นับจากแม่ปลาวางไข่
การจำแนก.
สามารถจำแนกออกเป็น 2 กลุ่มใหญ่ ๆ คือ 
กลุ่มที่มีกรามหรือขากรรไกรปากเล็ก และกรามบนยื่นยาวกว่ากรามล่าง หัวมีขนาดเล็ก
กลุ่มที่มีกรามหรือขากรรไกรปากใหญ่ และกรามล่างยื่นยาวกว่ากรามบน หัวมีขนาดใหญ่และเป็นรูปสี่เหลี่ยม
† สูญพันธุ์ไปแล้ว
โดยคำว่า "Polypterus" ที่ใช้เป็นชื่อสกุลนั้น มาจากภาษากรีกคำว่า "πολυ" ที่หมายถึง "มาก" และคำว่า "πτερον" ที่หมายถึง
ปีก หรือ ครีบ อันหมายถึง "มีครีบมาก" นั่นเอง
อะโลฮาฟรอมฮาวาย

อะโลฮาบอกเขาเลย  เป็นคอนเสิร์ตดนตรีซึ่งแสดงนำโดย เอลวิส เพรสลีย์ และได้รับการถ่ายทอดสดผ่านดาวเทียมเมื่อวันที่ 14 มกราคม พ.ศ. 2516 เป็นการถ่ายทอดการแสดงของนักร้องเดี่ยวที่มีผู้ชมมากที่สุดในประวัติศาสตร์โทรทัศน์ โดยประเมินว่ามีผู้ชมทั่วโลกราว 1,500 ล้านคน คอนเสิร์ตนี้จัดขึ้นที่ศูนย์นานาชาติโฮโนลูลูในโฮโนลูลู (ปัจจุบันชื่อ ศูนย์ Neal S. Blaisdell) และแพร่ภาพในมากกว่า 40 ประเทศทั่วเอเชียและยุโรป (ซึ่งได้รับสัญญาณในวันรุ่งขึ้น ช่วงไพรม์ไทม์เช่นกัน) แม้นวัตกรรมดาวเทียม สหรัฐอเมริกามิได้แพร่ภาพคอนเสิร์ตกระทั่งวันที่ 4 เมษายน พ.ศ. 2516 การแสดงนี้เป็นการแสดงบันเทิงพิเศษครั้งที่แพงที่สุดในขณะนั้น เป็นมูลค่า 2.5 ล้านดอลล่าร์สหรัฐ
ปลารีดฟิช

ปลารีดฟิช หรือ ปลาโรปฟิช หรือ ปลางู  เป็นปลาน้ำจืดกระดูกแข็งชนิดหนึ่ง มีชื่อวิทยาศาสตร์ว่า "Erpetoichthys calabaricus" อยู่ในวงศ์ปลาไบเคอร์ (Polypteridae)
ปลารีดฟิชจัดเป็นปลาไบเคอร์เพียงชนิดเดียวที่อยู่ในสกุล "Erpetoichthys" มีรูปร่างที่เรียวยาวคล้ายเชือกหรืองูมากกว่าปลาไบเคอร์ชนิดอื่น ๆ โดยไม่มีครีบท้อง ส่วนหัวมีขนาดเล็ก ครีบหูมีจุดสีดำที่ฐานครีบ ครีบหลังมีสีน้ำตาลจนถึงสีเขียวมะกอก ลำตัวสีเขียวมะกอก ขณะที่ส่วนท้องเป็นสีเหลืองอมส้ม
มีขนาดความเต็มที่ประมาณ 37 เซนติเมตร และพบได้ยาวที่สุดถึง 90 เซนติเมตร กระจายพันธุ์ในแหล่งน้ำนิ่งและน้ำกร่อยในแอฟริกาตะวันตก แถบสาธารณรัฐประชาธิปไตยคองโก, แองโกลา, ไนจีเรีย, แคเมอรูน, อิเควทอเรียล กินี และเบนิน
อาศัยอยู่ในแหล่งน้ำที่มีสภาพเป็นกรดเล็กน้อย (ค่า pH ต่ำกว่า 7 เล็กน้อย) และมีพืชพรรณไม้น้ำขึ้นรกครึ้ม หากินในเวลากลางคืน เช่น ปลาไบเคอร์ชนิดอื่น ๆ
ปลารีดฟิชนิยมเลี้ยงเป็นปลาสวยงาม ซึ่งในปัจจุบันยังไม่สามารถเพาะขยายพันธุ์ได้
ซึ่งชื่อสกุลของปลารีดฟิช คือ "Erpetoichthys" นั้นดัดแปลงมาจากภาษากรีกคำว่า "erpeton" ที่หมายถึง "สิ่งที่คลานได้" และ "ichthys" ที่หมายถึง "ปลา"
โรคหืด

โรคหืด  หรือ โรคหอบหืด เป็นโรคการอักเสบเรื้อรังของทางเดินอากาศหายใจที่พบบ่อย ลักษณะคือ มีอาการหลายอย่างแบบเป็นซ้ำ มีการอุดกั้นทางเดินอากาศหายใจและหลอดลมหดเกร็งแบบย้อนกลับได้ อาการทั่วไปมีเสียงหวีด ไอ แน่นหน้าอกและหายใจกระชั้น
เชื่อว่าโรคหืดเกิดจากปัจจัยทางพันธุกรรมและสิ่งแวดล้อมผสมกัน การวินิจฉัยโดยปกติอาศัยรูปแบบของอาการ การตอบสนองต่อการรักษาตามเวลาและการวัดปริมาตรอากาศหายใจ (spirometry) ในทางคลินิก จำแนกตามความถี่ของอาการ ปริมาตรการหายใจออกเบ่งใน 1 วินาที (FEV1) และอัตราการไหลของการหายใจออกสูงสุด (peak expiratory flow rate) โรคหืดยังอาจจำแนกเป็นแบบภูมิแพ้กรรมพันธุ์ (atopic) หรือภายนอก (extrinsic) หรือไม่ใช่ภูมิแพ้กรรมพันธุ์ (non-atopic) หรือภายใน (intrinsic) โดยภูมิแพ้กรรมพันธุ์หมายถึงความไวแฝงรับโรค (predisposition) ต่อการเกิดปฏิกิริยาไวเกินชนิดที่ 1
การรักษาอาการเฉียบพลันโดยปกติใช้ตัวทำการบีตา-2 ที่ออกฤทธิ์สั้นแบบสูด (inhaled short-acting beta-2 agonist) เช่น ซัลบูทามอล เพื่อให้มีฤทธิ์ขยายหลอดลม และคอร์ติโคสเตอรอยด์ทางปาก ในผู้ป่วยที่อาการรุนแรงมาก อาจต้องใช้คอร์ติโคสเตอรอยด์ แมกนีเซียมซัลเฟตทางหลอดเลือดดำ และให้เข้ารักษาในโรงพยาบาล อาการสามารถป้องกันได้โดยการเลี่ยงสิ่งกระตุ้น เช่น สารก่อภูมิแพ้และยาระคาย และโดยการใช้คอร์ติโคสเตอรอยด์แบบสูด ตัวทำการบีตาที่ออกฤทธิ์ยาว (LABA) หรือสารต้านลิวโคไตรอีน (antileukotriene) อาจใช้เพิ่มเติมจากคอร์ติโคสเตอรอยด์แบบสูดหากยังควบคุมอาการโรคหืดไม่ได้ 
การเกิดโรคหืดเพิ่มขึ้นอย่างสำคัญนับแต่คริสต์ทศวรรษ 1970 ในปี พ.ศ. 2554 มีผู้ได้รับวินิจฉัยเป็นโรคหืดทั่วโลก 235–300 ล้านคน และเป็นเหตุให้มีผู้เสียชีวิต 250,000 คน ส่วนใหญ่เป็นคนในประเทศกำลังพัฒนา ผู้ป่วยส่วนใหญ่เริ่มมีอาการตั้งแต่วัยเด็ก ประวัติศาสตร์ของโรคหืดมีย้อนไปถึงสมัยอียิปต์โบราณ
การรักษา.
การใช้ยา.
ยาที่ใช้รักษาโรคหืดแบ่งออกเป็นสองกลุ่มหลักๆ ได้แก่ ยาสำหรับบรรเทาอาการเมื่อมีอาการกำเริบ และ ยาสำหรับควบคุมอาการในระยะยาวเพื่อป้องกันไม่ให้มีอาการกำเริบ โดยทั่วไปแล้วจะไม่มีการใช้ยาปฏิชีวนะสำหรับรักษาผู้ป่วยโรคหืดที่มีอาการกำเริบเฉียบพลัน เว้นแต่มีข้อบ่งชี้อื่น
พยากรณ์โรค.
ผู้ป่วยโรคหืดโดยทั่วไปแล้วจะมีพยากรณ์โรคที่ดี โดยเฉพาะผู้ป่วยเด็กที่มีอาการเล็กน้อย อัตราการเสียชีวิตลดลงอย่างมากในช่วง 20-30 ปีที่ผ่านมา เนื่องจากผู้ป่วยได้รับการวินิจฉัยครอบคลุมมากขึ้น และการรักษาพัฒนามากขึ้น ใน ค.ศ. 2010 อัตราการเสียชีวิตของผู้ป่วยโรคหืดอยู่ที่ 170 ในล้าน สำหรับผู้ป่วยชาย และ 90 ในล้าน สำหรับผู้ป่วยหญิง อย่างไรก็ดีอัตราการเสียชีวิตในแต่ละประเทศยังแตกต่างกันมาก โดยอาจแตกต่างกันได้ถึงราว 100 เท่า
ศรัณย์วุฒิ ศรัณย์เกตุ

ศรัณย์วุฒิ ศรัณย์เกตุ (ชื่อเดิม : ปรีดา, ศรัณย์ ศรัณย์เกตุ) (เกิด 12 กุมภาพันธ์ พ.ศ. 2501) นักการเมืองชาวไทย อดีตสมาชิกสภาผู้แทนราษฎรจังหวัดอุตรดิตถ์ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย และเป็นอดีตสมาชิกสภาผู้แทนราษฎรในสังกัดพรรคเพื่อไทยจนถึงปี พ.ศ. 2564 ต่อมาเขาได้เป็นหัวหน้าพรรคเพื่อชาติ สมญานาม คือ ส.ส.เอลวิส ปัจจุบันเป็นสมาชิกพรรครวมไทยสร้างชาติ
ประวัติ.
ศรัณย์วุฒิ ศรัณย์เกตุ เกิดเมื่อวันที่ 12 กุมภาพันธ์ พ.ศ. 2501 เป็นบุตรของนายสกล และนางพรรณี ศรัณย์เกตุ มีพี่น้อง 4 คน สำเร็จการศึกษาปริญญาตรี จาก สถาบันราชภัฎเพชรบุรีวิทยาลงกรณ์ และปริญญาโท สถาบันบัณฑิตพัฒนบริหารศาสตร์ (นิด้า) มีบุตร 5 คน หนึ่งในนั้นคือ นางสาวจารุวรรณ ศรัณย์เกตุ อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่
งานการเมือง.
ศรัณย์วุฒิ เคยได้รับเลือกตั้งในนามพรรคไทยรักไทย ใน พ.ศ. 2544 แต่ถูกคณะกรรมการการเลือกตั้ง มีมติให้ใบแดง ก่อนที่จะได้รับการเลือกตั้งเป็นครั้งแรกอย่างเป็นทางการ ใน พ.ศ. 2548 แต่หลังจากพรรคไทยรักไทยถูกยุบ นายศรัณย์วุฒิย้ายไปสังกัดพรรครวมใจไทยชาติพัฒนา และลงเลือกตั้งในปี พ.ศ. 2550 
หลังจากนั้น พ.ศ. 2554 ได้ย้ายกลับมาลงสมัครในนามพรรคเพื่อไทย จึงได้รับการเลือกตั้งเป็นครั้งที่ 2 ต่อมาการเลือกตั้งปี พ.ศ. 2557 ได้ย้ายลงสมัครในนามพรรคชาติไทยพัฒนา โดยได้รับการเลือกตั้ง แต่การเลือกตั้งเป็นโมฆะ และในการเลือกตั้งเมื่อปี พ.ศ. 2562 ย้ายกลับพรรคเพื่อไทย ได้รับการเลือกตั้งอีกเป็นครั้งที่ 3 จนกระทั่งถูกขับออกจากพรรคเมื่อวันที่ 12 ตุลาคม พ.ศ. 2564
หลังจากที่นายศรัณย์วุฒิ ศรัณย์เกตุ ได้เข้าสังกัดพรรคเพื่อชาติในเวลาต่อมา ได้มีการประชุมวิสามัญพรรคเพื่อชาติ เมื่อวันที่ 21 พฤศจิกายน พ.ศ. 2564 ที่จังหวัดเชียงราย ที่ประชุมได้ให้นายศรัณย์วุฒิ ศรัณย์เกตุ ขึ้นดำรงตำแหน่งหัวหน้าพรรค โดยมีนายเทวกฤต พรหมมา เป็นรองหัวหน้าพรรค 
ในวันที่ 16 มีนาคม พ.ศ. 2566 ศรัณย์วุฒิได้จัดแถลงข่าวที่รัฐสภาประกาศว่าหลังจากมีการประกาศยุบสภาแล้วจะลาออกจากสมาชิกพรรคเพื่อชาติ เพื่อย้ายมาสังกัดพรรครวมไทยสร้างชาติ จากนั้นในวันที่ 23 มีนาคม พ.ศ. 2566 ศรัณย์วุฒิได้เดินทางมาสมัครเป็นสมาชิกพรรครวมไทยสร้างชาติ พร้อมกับคุกเข่าขอขมา พลเอก ประยุทธ์ จันทร์โอชา นายกรัฐมนตรีในขณะนั้น ในฐานะประธานคณะกรรมการกำหนดแนวทางและยุทธศาสตร์พรรค โดยในการเลือกตั้ง พ.ศ. 2566 เขาลงสมัครในเขตเลือกตั้งที่ 3 จังหวัดอุตรดิตถ์ แต่ไม่ได้รับเลือกตั้ง ต่อมาได้รับแต่งตั้งเป็นกรรมการผู้ช่วยรัฐมนตรี ในรัฐบาลเศรษฐา ทวีสิน
สมาชิกสภาผู้แทนราษฎร.
ศรัณย์วุฒิ ศรัณย์เกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ทนุศักดิ์ เล็กอุทัย

ทนุศักดิ์ เล็กอุทัย (เกิด 14 มิถุนายน พ.ศ. 2500) เป็นนักการเมืองชาวไทย สมาชิกสภาผู้แทนราษฎรไทย ชุดที่ 26 อดีตรัฐมนตรีช่วยว่าการกระทรวงการคลัง รัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดอุตรดิตถ์ สังกัดพรรคประชากรไทย ปัจจุบันสังกัดพรรคเพื่อไทย
ประวัติ.
ทนุศักดิ์ เกิดเมื่อวันที่ 14 มิถุนายน พ.ศ. 2500 เป็นบุตรนายไทยธชา กับนางอัมพร เล็กอุทัย มีน้อง 1 คน สมรสและหย่า กับวิภาดา เล็กอุทัย มีบุตร 2 คน 
จบการศึกษาชั้นมัธยมศึกษาตอนต้นจากโรงเรียนอุตรดิตถ์ มัธยมศึกษาตอนปลายจากโรงเรียนอำนวยศิลป์ พระนคร สำเร็จการศึกษานิติศาสตรบัณฑิต มหาวิทยาลัยรามคำแหง รัฐประศาสนศาสตรมหาบัณฑิต สาขาการเมืองการปกครอง มหาวิทยาลัยศรีปทุม และศิลปศาสตรมหาบัณฑิต สาขาไทยศึกษา มหาวิทยาลัยรามคำแหง เขาถูกออกหมายจับเนื่องจากเข้าร่วมชุมนุมกับกลุ่มนปช. ในความไม่สงบทางการเมืองในประเทศไทย เมษายน พ.ศ. 2552
งานการเมือง.
อดีตเป็นนายกเทศมนตรีตำบลศรีพนมมาศ จังหวัดอุตรดิตถ์ ต่อมาปี พ.ศ. 2539 ลงสมัครรับเลือกตั้งสมาชิกสภาผู้แทนราษฎรเป็นครั้งแรกในนามพรรคประชากรไทย และได้รับการเลือกตั้ง ต่อมา พ.ศ. 2544 ย้ายมาลงสมัครในนามพรรคไทยรักไทย และได้รับการเลือกตั้งติดต่อกันมาอีก 4 สมัย โดยไม่เคยสอบตก
ปลายปี พ.ศ. 2554 นายทนุศักดิ์เป็น 1 ใน 8 ส.ส. ที่ถูกยื่นถอดถอนความผิดตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริตแห่งชาติ(ป.ป.ช.) มาตรา 62
ต่อมาวันที่ 18 มกราคม พ.ศ. 2555 ได้รับโปรดเกล้าฯ เป็นรัฐมนตรีช่วยว่าการกระทรวงการคลัง ในรัฐบาลนางสาวยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 2
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 16 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ใน ปี พ.ศ. 2568 ภายหลังการลาออกของ ลิณธิภรณ์ วริณวัชรโรจน์ นายทนุศักดิ์ เล็กอุทัย ได้รับตำแหน่งสมาชิกสภาผู้แทนราษฎรไทย ชุดที่ 26
สมาชิกสภาผู้แทนราษฎร.
ทนุศักดิ์ เล็กอุทัย ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
คมเดช ไชยศิวามงคล

คมเดช ไชยศิวามงคล (เกิด 7 มกราคม พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2538 ปัจจุบันสังกัดพรรคเพื่อไทย
ประวัติ.
คมเดช ไชยศิวามงคล เกิดเมื่อวันที่ 7 มกราคม พ.ศ. 2498 เป็นบุตรของนายเชี่ยวชัย และนางนิภา ไชยศิวามงคล มีพี่น้อง 7 คน สำเร็จการศึกษา ศิลปศาสตรบัณฑิต สาขาการจัดการทั่วไป มหาวิทยาลัยราชภัฏมหาสารคาม มีบุตรนอกสมรส 1 คน
งานการเมือง.
อดีตเป็นสมาชิกสภาจังหวัดกาฬสินธุ์ พ.ศ. 2538 ได้รับการเลือกตั้งเป็นสมาชิกสภาผู้แทนราษฎรเป็นครั้งแรก และได้รับเลือกอีกครั้งในปี พ.ศ. 2539 สังกัดพรรคความหวังใหม่ ต่อมา พ.ศ. 2544 ย้ายมาลงสมัครในนามพรรคไทยรักไทย แต่พ่ายให้กับนายพีระเพชร ศิริกุล จากพรรคความหวังใหม่
พ.ศ. 2550 ได้รับการเลือกตั้งอีกครั้งในสังกัดพรรคพลังประชาชน และปี พ.ศ. 2554 ได้รับการเลือกตั้งในสังกัดพรรคเพื่อไทย
สมาชิกสภาผู้แทนราษฎร.
คมเดช ไชยศิวามงคล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
พีระเพชร ศิริกุล

พีระเพชร ศิริกุล (เกิด 27 กุมภาพันธ์ พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ 5 สมัย
ประวัติ.
พีระเพชร เกิดเมื่อวันที่ 27 กุมภาพันธ์ พ.ศ. 2498 เป็นบุตรนายประสพ นางวงเดือน ศิริกุล มีพี่น้อง 3 คน สมรสกับนางชินตา ศิริกุล มีบุตร 3 คน
สำเร็จการศึกษาระดับปริญญาตรี สาขาครุศาสตร์ สถาบันราชภัฏจันทรเกษม และปริญญาโท สาขาบริหารการศึกษา จากมหาวิทยาลัยมหาสารคาม
งานการเมือง.
อดีตรับราชการครู ตำแหน่งสุดท้ายคือผู้บริหารโรงเรียน พ.ศ. 2544 ลาออกมาลงสมัครรับเลือกตั้งสมาชิกสภาผู้แทนราษฎรเป็นครั้งแรก ในสังกัดพรรคความหวังใหม่ แทนเงิน ไชยศิวามงคล ที่ย้ายไปสังกัดพรรคไทยรักไทย โดยพีระเพชรได้รับการเลือกตั้งเป็นครั้งแรก เอาชนะเงินไป 5,000 คะแนน ต่อมา พ.ศ. 2548 พีระเพชรย้ายไปลงสมัครในนามพรรคไทยรักไทย นับจากนั้นได้รับการเลือกตั้งติดต่อกันมาอีก 3 ครั้ง โดยไม่เคยสอบตก
พีระเพชร ได้รับแต่งตั้งเป็นประธานคณะกรรมาธิการการท่องเที่ยวและกีฬาใน สภาผู้แทนราษฎรไทย ชุดที่ 24
สมาชิกสภาผู้แทนราษฎร.
พีระเพชร ศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
นิพนธ์ ศรีธเรศ

นิพนธ์ ศรีธเรศ (เกิด 9 เมษายน พ.ศ. 2497) อดีตสมาชิกสภาผู้แทนราษฎรจังหวัดกาฬสินธุ์ 2 สมัย
ประวัติ.
นิพนธ์ ศรีธเรศ เกิดเมื่อวันที่ 9 เมษายน พ.ศ. 2497 เป็นบุตรของนายเคน และนางเทา ศรีธเรศ มีพี่น้อง 7 คน หนึ่งในนั้นคือนายสังข์ทอง ศรีธเรศ (เสียชีวิต) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชวลิต ยงใจยุทธ สำเร็จการศึกษาระดับปริญญาตรี สาขาประวัติศาสตร์ มหาวิทยาลัยศรีนครินทรวิโรฒ มหาสารคาม สมรสกับนางประยงค์ มีบุตร 2 คน
นิพนธ์ยังมีศักดิ์เป็นน้องชายของสามี นางบุญรื่น ศรีธเรศ รัฐมนตรีช่วยว่าการกระทรวงศึกษาธิการในรัฐบาลนางสาวยิ่งลักษณ์ ชินวัตร
งานการเมือง.
อดีตรับราชการในสังกัดกระทรวงแรงงาน พ.ศ. 2544 ลงสมัครรับเลือกตั้งสมาชิกสภาผู้แทนราษฎรในนามพรรคประชาธิปัตย์ แต่ไม่ได้รับการเลือกตั้ง โดยพ่ายต่อนายสุขุมพงศ์ โง่นคำ จากพรรคไทยรักไทย ต่อมา พ.ศ. 2549 ได้รับเลือกเป็นสมาชิกวุฒิสภาไทย ชุดที่ 9 จากนั้น พ.ศ. 2550 ลงสมัครรับเลือกตั้งสมาชิกสภาผู้แทนราษฎรในนามพรรคพลังประชาชน และได้รับการเลือกตั้งเป็นครั้งแรก พ.ศ. 2554 สังกัดพรรคเพื่อไทย ได้รับเลือกตั้งเป็นครั้งที่ 2
เขาลงสมัครรับเลือกตั้งในพื้นที่จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคพลังประชารัฐ แต่ไม่ได้รับเลือกตั้ง
ปี 2566 เขาได้ย้ายมาสังกัดพรรคไทยสร้างไทย และได้ลงสมัครรับเลือกตั้งในเขตเลือกตั้งที่ 5 ประกอบด้วยอำเภอร่องคำ อำเภอกมลาไสย อำเภอดอนจาน อำเภอห้วยผึ้ง และอำเภอนามน (ยกเว้นตำบลยอดแกง) แต่ไม่ได้รับเลือกตั้ง
สมาชิกสภาผู้แทนราษฎร.
นิพนธ์ ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กีฟมีไฟฟ์!

กีฟมีไฟฟ์!  เป็นซิงเกิลลำดับที่ 25 ของเอเคบีโฟร์ตีเอต ออกจำหน่ายวันที่ 15 กุมภาพันธ์ พ.ศ. 2555
ข้อมูลเพลง.
ซิงเกิล GIVE ME FIVE! เป็นซิงเกิลลำดับที่ 25 ของ AKB48 และเป็นซิงเกิลลำดับที่ 5 สำหรับเพลง Sakura Theme โดยในเดือนกุมภาพันธ์ พ.ศ. 2549 กับอินดี้เดบิวต์ซิงเกิล Sakura no Hanabiratachi, เดือนกุมภาพันธ์ พ.ศ. 2551 กับซิงเกิล Sakura no Hanabiratachi 2008, เดือนมีนาคม พ.ศ. 2552 กับซิงเกิล 10nen Sakura, เดือนกุมภาพันธ์ พ.ศ. 2553 กับซิงเกิล Sakura no Shiori, เดือนกุมภาพันธ์ พ.ศ. 2554 กับซิงเกิล Sakura no Ki ni Narou อย่างไรก็ตามซิงเกิลนี้แตกต่างจากซิงเกิลซากุระก่อนหน้าตรงที่ไม่ได้ใช้ชื่อซากุระอยู่ในชื่อเพลง และนอกจากนี้ยังมีชื่อซิงเกิลหลุดออกมาตั้งแต่วันที่ 12 ธันวาคม พ.ศ. 2554 แต่ก็ยังไม่มีการยืนยันจนกระทั่งมีการยืนยันผ่านหน้าเว็บไซต์ KING RECORDS เมื่อวันที่ 2 มกราคม พ.ศ. 2555 ที่ผ่านมา
ซิงเกิลนี้ยังมีความแตกต่างจากซิงเกิลอื่น ตรงที่เป็นการเล่นเป็นวงดนตรี แทนที่จะเป็นการเต้นเหมือนกับซิงเกิลอื่น ๆ โดยได้ฟอร์มวงกันอย่างลับ ๆ ในชื่อ Baby Blossom โดยโปรดิวเซอร์ของ AKB48 อาคิโมโตะ ยาสึชิ ตั้งแต่วันที่ 28 สิงหาคม พ.ศ. 2554 และเก็บตัวเกี่ยวกับการซ้อมวงดนตรีดังกล่าวอย่างเงียบตลอดระยะเวลา 5 เดือน โดยภายในสมาชิกทั้ง 18 คน มีเพียง 3 คนเท่านั้นที่ก่อนหน้านี้เคยมีการเล่นดนตรีมาก่อน ได้แก่ โอชิมะ ยูโกะที่เล่นกีตาร์เบสในช่วงที่เธอกำลังเรียนอยู่มัธยม และมัตสึอิ เรนะและซาชิฮาระ ริโนะที่เล่นทรัมเป็ตกับทรอมโบนได้ และวง Baby Blossom ได้เซอร์ไพรส์เปิดตัวในวันที่ 4 ของงานคอนเสิร์ต AKB48 Request Hour Setlist Best 100 2012 เมื่อวันที่ 22 มกราคม พ.ศ. 2555 ที่ผ่านมา ณ TOKYO DOME CITY HALL และได้แสดงสดเพลง GIVE ME FIVE! เป็นครั้งแรก
ส่วนในตัว Music Video นั้นมีความยาว 34 นาที ซึ่งทำออกมาเป็นรูปแบบละคร ซึ่งกำกับโดยสึกิตะ ชิเกะมิชิ และมีนักแสดงนำหลักคือ มาเอดะ อัตสึโกะ, โอชิมะ ยูโกะ, ทาคาฮาชิ มินามิ, คาชิวางิ ยูกิ และจินไน ทากะโนริ
ซิงเกิลนี้จะออกจำหน่ายทั้งหมด 5 อีดิทชั่น: Limited Edition Type-A, Limited Edition Type-B, Regular Edition Type-A, Regular Edition Type-B และ Theatre Edition
ซิงเกิลนี้ทำยอดขายได้ถึง 967,000 แผ่นในวันแรกที่วางจำหน่าย
* บัตรเข้างานอีเว้นท์จับมือ (เฉพาะ Limited Edition)
* รูปสุ่ม 1 ใบจากทั้งหมด 18 ใบ (เฉพาะ Regular Edition)
* บัตรเข้างานอีเว้นท์จับมือ (เฉพาะ Limited Edition)
* รูปสุ่ม 1 ใบจากทั้งหมด 18 ใบ (เฉพาะ Regular Edition)
* บัตรเข้างานอีเว้นท์จับมือ "GIVE ME FIVE!"
* รูปสุ่ม 1 ใบจากสมาชิกทั้งหมด
สมาชิก.
"GIVE ME FIVE!".
หมายเหตุ: สมาชิกชุดเดียวกันกับซิงเกิล Kaze wa Fuiteiru
สมาชิกวง Baby Blossom.
เพลง GIVE ME FIVE! นี้ได้เล่นโดย Baby Blossom ซึ่งเป็นการรวมตัวของสมาชิกวง AKB48 เอง
Lead Guitar: ทากาฮาชิ มินามิ
Guitar: มาเอดะ อัตสึโกะ
Bass: โอชิมะ ยูโกะ
Drums: คาชิวางิ ยูกิ
Keyboard: วาตานาเบะ มายุ
Synthesizer: โคจิมะ ฮารุนะ
Standing Drums: มัตสึอิ จูรินะ
Tambourine: ชิโนดะ มาริโกะ
Maracas: อิตาโนะ โทโมมิ
Trumpet: โยโกยามะ ยุย, มัตสึอิ เรนะ
Trombone: ซาชิฮาระ ริโนะ, มิเนกิชิ มินามิ
Chorus: ทาคาโจ อากิ, มิยาซาวะ ซาเอะ, คาซาอิ โทโมมิ, คิตาฮาระ ริเอะ, ยามาโมโตะ ซายากะ
ฉบับเอสเอ็นเอชโฟร์ตีเอต.
GIVE ME FIVE! เป็นซิงเกิ้ลลำดับที่ 6 ของ SNH48 ออกจำหน่ายวันที่ 15 มกราคม พ.ศ. 2558
อิปสวิช

อิปสวิช  เป็นเมืองมณฑลของซัฟฟอล์ก ในสหราชอาณาจักร ตั้งอยู่ตอนในสุดของชะวากทะเลออร์เวลล์ เป็นเมืองที่มีการผลิตเครื่องจักรการเกษตร เป็นเมืองท่าและศูนย์กลางการขนส่งทางเรือ อิปสวิชเป็นหนึ่งในเมืองที่เก่าแก่ที่สุดในอังกฤษ เริ่มเป็นเมืองในยุคแองโกล-แซ็กซอน (ในศตวรรษที่ 7-8) บริเวณท่าเรืออิปสวิช และสถาปนาเป็นเมืองในปี ค.ศ. 1200
ผักเบี้ยทะเล

ผักเบี้ยทะเล (ชื่อวิทยาศาสตร์: "Sesuvium portulacastrum") หรือผักเป๊ะ เป็นพืชคลุมดินที่พบในบริเวณชายหาด ทอดลำต้นติดต่อกันเป็นร่างแห ลำต้นเรียบ หนา ขึ้นได้ทั้งบนทรายและหิน ใบสีเขียวอวบน้ำ รีเล็ก ใบหนาเพื่อเก็บน้ำและป้องกันการสูญเสียน้ำ ดอกสีม่วงอมชมพู เป็นพืชที่เจริญได้ดีในทราย ดินเหนียวตามชายฝั่ง และหาดหิน พบได้ทั่วโลกทั้งในทวีปแอฟริกา เอเชีย ออสเตรเลีย อเมริกาเหนือและอเมริกาใต้ เป็นพืชที่รับประทานได้ ส่วนเหนือดินนำมาลวกสุก แล้วใส่ในแกงส้ม หรือนำไปยำ
การจัดจำแนก.
ในครั้งแรกพืชชนิดนี้มีชื่อวิทยาศาสตร์ว่า "Portulaca portulacastrum" ตั้งโดย Carl Linnaeus เมื่อ พ.ศ. 2296 อีกหกปีต่อมา Linnaeus เปลี่ยนชื่อสกุลของพืชนี้เป็น "Sesuvium" และยังคงใช้ชื่อนี้จนปัจจุบัน แม้ว่าใน พ.ศ. 2434 Otto Kuntze พยายามจะเปลี่ยนชื่อวิทยาศาสตร์ของพืชชนิดนี้เป็น "Halimus portulacastrum" แต่ไม่ได้รับการยอมรับ
เชาวเลข สร่างทุกข์

เชาวเลข สร่างทุกข์ เป็น Project Manager สหมงคลฟิล์ม และอาจารย์พิเศษ วิชา การเขียนเนื้อเพลงดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
ประวัติ.
เชาวเลขจบ ประถมศึกษาที่ โรงเรียนอัสสัมชัญระยอง มัธยมศึกษาปีที่ 1-5 โรงเรียนบ้านค่าย ระยอง ศิลปศึกษาชั้นกลาง วิทยาลัยช่างศิลป กรมศิลปากร และศึกษาระดับปริญญาตรีที่คณะมัณฑนศิลป์ มหาวิทยาลัยศิลปากร แต่ไม่จบการศึกษา
รักทะเล

รักทะเล (ชื่อวิทยาศาสตร์: "Scaevola taccada";) ภาษาฮาวายเรียก "Naupaka kahakai" ภาษาตองงาเรียก "Ngahu" เป็นพืชมีดอกในวงศ์ Goodeniaceae พบในชายฝั่งเขตร้อนในแถบอินโด-แปซิฟิก เป็นที่พบได้ทั่วไปในเกาะคริสต์มาสและเป็นวัชพืชในบางประเทศ ลักษณะเป็นไม้พุ่ม ขึ้นตามชายหาด รากแผ่กว้าง ใบดก หนา มันวาว ป้องกันการสูญเสียน้ำ ใบแตกเป็นกระจุกที่ปลายกิ่ง ดอกสีขาว บานเป็นรูปพัดครึ่งวงกลม ผลกลมสีขาว ลอยน้ำได้ สามารถเป็นพืชบุกเบิกในพื้นที่ใหม่ได้
รักทะเลมีฤทธิ์เป็นยาสมุนไพร โดยรากใช้แก้พิษอาหารทะเล ใบตำพอกแก้ปวดบวม ใช้เป็นยาสูบได้
ตะขบ (แก้ความกำกวม)

พืชที่มีชื่อว่าตะขบ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หมู่เกาะอันดามัน

หมู่เกาะอันดามัน  เอกสารไทยยุคอยุธยาเรียก หนุมานสยุมภู ส่วนเอกสารยุคธนบุรีเรียก อันตอมันกินคน เป็นหมู่เกาะในมหาสมุทรอินเดีย ตั้งอยู่ทางตะวันออกเฉียงใต้ของอ่าวเบงกอล หมู่เกาะส่วนใหญ่เป็นส่วนหนึ่งของหมู่เกาะอันดามันและนิโคบาร์ โดยมีเกาะบางส่วนทางตอนเหนือเป็นของพม่า
ชาวอังกฤษได้เข้าไปตั้งถิ่นฐานเป็นครั้งแรกในปี ค.ศ. 1789 แต่ทิ้งร้างไปใน ค.ศ. 1796 ต่อมาใน ค.ศ. 1858 รัฐบาลอินเดียของอังกฤษได้จัดตั้งสถานกักกันนักโทษที่พอร์ตแบลร์ ต่อมาได้รวมเข้ากับหมู่เกาะนิโคบาร์เป็นเขตการปกครองหมู่เกาะอันดามันและนิโคบาร์ ในปี ค.ศ. 1872 และในช่วงระหว่างสงครามโลกครั้งที่สอง ตกอยู่ภายใต้การควบคุมของญี่ปุ่น (ค.ศ. 1942-1945) จนรวมเข้าเป็นส่วนหนึ่งของอินเดียในปี ค.ศ. 1947
ปลาวีคส์ไบเคอร์

ปลาวีคส์ไบเคอร์ หรือ ปลาวีคส์บิเชียร์  เป็นปลาไบเคอร์ชนิด "Polypterus weeksii" 
มีลักษณะคล้ายกับปลาไบเคอร์ไทเกอร์ ("P. endlicherii endlicherii") และปลาไบเคอร์ยักษ์ ("P. e. congicus") แต่ทว่ามีขากรรไกรบนที่ยื่นยาวกว่าขากรรไกรล่าง และมีลวดลายที่ต่างกัน มีครีบหลัง 9-11 ครีบ หัวมีขนาดใหญ่ที่สุดในบรรดาปลาไบเคอร์ทั้งหมด 
มีขนาดยาวเต็มที่ประมาณ 54 เซนติเมตร กระจายพันธุ์อยู่ในลุ่มแม่น้ำคองโก ในตอนกลางของทวีปแอฟริกา
นิยมเลี้ยงเป็นปลาสวยงาม
ปลาซักเกอร์ครีบสูง

ปลาซักเกอร์ครีบสูง หรือ ปลาซักเกอร์กระโดงสูง  เป็นปลาหนังชนิดหนึ่ง มีชื่อวิทยาศาสตร์ว่า "Pterygoplichthys pardalis" อยู่ในวงศ์ปลาซักเกอร์ (Loricariidae)
มีลักษณะคล้ายปลาซักเกอร์ ("P. multiradiatus") ซึ่งอยู่ในสกุลเดียวกัน แต่ทว่ามีความแตกต่างกันที่จำนวนก้านครีบหลังที่ปลาซักเกอร์ครีบสูงนั้นจะมีประมาณ 11-13 ชิ้น ขณะที่ปลาซักเกอร์จะมีประมาณ 5-8 ชิ้น ซึ่งน้อยกว่า ขณะที่ครีบก้นจะมีประมาณ 4-5 ชิ้น เกล็ดบริเวณเส้นข้างลำตัวราว 29-30 ชิ้น
มีขนาดโตเต็มที่ประมาณ 45 เซนติเมตร จึงจัดเป็นปลาขนาดใหญ่ มีถิ่นกระจายพันธุ์ดั้งเดิมอยู่ในแม่น้ำอเมซอนและสาขาในทวีปอเมริกาใต้ 
นิยมเลี้ยงกันอยู่ในตู้ปลาสวยงาม เพื่อให้กำจัดตะไคร่น้ำและเศษอาหารที่ตกหล่น และสามารถเพาะขยายพันธุ์ได้ด้วยในที่เลี้ยงโดยมนุษย์ ซึ่งในปัจจุบัน ปลาซักเกอร์ชนิดนี้ได้กลายเป็นชนิดพันธุ์ต่างถิ่น ที่สร้างปัญหาสิ่งแวดล้อมให้เกิดแก่หลายพื้นที่ รวมถึงในประเทศไทยด้วย ด้วยการปล่อยขนาดใหญ่แล้วลงสู่แหล่งน้ำธรรมชาติ ซึ่งปลาสามารถปรับตัวให้อาศัยอยู่ในสภาพแวดล้อมของไทยได้เป็นอย่างดี อีกทั้งนังสามารถสืบเผ่าพันธุ์ได้ด้วย พบในหลายพื้นที่ อาทิ เขื่อนลำตะคอง ในจังหวัดนครราชสีมา เป็นต้น
ปลาซักเกอร์ครีบสูงมีรหัสทางการค้าว่า L021 หรือ L023
เพื่อนหนูเป็นนักฆ่า

เพื่อนหนูเป็นนักฆ่า (; โรมาจิ: "Kiru Mī Beibē")  เป็นการ์ตูนญี่ปุ่นประเภทการ์ตูน 4 ช่องแนวตลกและชีวิตประจำวัน แต่งเรื่องและวาดภาพโดย Kadzuho เป็นเรื่องราวเกี่ยวกับสาวน้อยมัธยมปลายผู้ร่าเริง กับเพื่อนสนิทของเธอที่เป็นนักฆ่า และนินจาสาว ปัจจุบัน มีแบบรวมเล่มด้วยกัน 5 เล่ม และตีพิมพ์ในไทยแล้ว 3 เล่ม โดยสำนักพิมพ์รักพิมพ์
เนื้อเรื่องย่อ.
โซเนียเด็กสาวปกติจะใช้ชีวิตเป็นนัก
เรียนธรรมดาๆคนหนึ่ง แต่ด้วยความบังเอิญเธอมาได้พบ
กับยาสึนะเด็กสาวผู้มาวอแวรอบตัวโซเนีย จนความลับ
ถูกเปิดเผยว่าแท้จริงแล้ว โซเนียเธอคือนักฆ่าแห่งองค์
กรลับ!! เรื่องราวความสนุกสุดฮาจึงได้เริ่มต้นขึ้น
โซเนีย (; โรมาจิ: "Sōnya") 
"ให้เสียงโดย:" มุทสึมิ ทามุระ
นักฆ่าสังกัดองกรณ์องกรณ์หนึ่ง เพื่อนร่วมชั้นของยาสุนะ เป็นพวกขี้ระแวง เวลามีคนเข้าใกล้มักจะคิดว่าเป็นนักฆ่าคนอื่นที่หวังจะเอาชีวิตตนเอง สามารถเปิดขวดน้ำอัดลมฝาจีบด้วยมือเปล่าได้ด้วยการตัดส่วนหัวของขวดออก
โอริเบะ ยาสุนะ (; โรมาจิ: "Oribe Yasuna") 
"ให้เสียงโดย:" ชินัตสึ อาคาซากิ
สาวร่าเริงที่รู้ว่าตัวจริงของโซเนียคือใคร ชอบทักทายโซเนียด้วยการสัมผัส แต่ก็มักจะจบลงที่ตัวเองโดนโซเนียทำร้าย เพราะเข้าใจผิดว่าเป็นศัตรู ซื่อจนเข้าขั้นบื้อ โดนหลอกได้ง่ายดายมาก
โงชิกิ อางิริ (; โรมาจิ: "Goshiki Agiri") 
"ให้เสียงโดย:" ไอ ทาคาเบะ
นินจาสาวเพื่อน สังกัดองกรณ์เดียวกันกับโซเนีย ดูเหมือนเป็นสาวเอ๋อ แต่อันที่จริงเจ้าเล่และฉลาดมาก แต่แกล้งทำตัวว่าเอ๋อเพื่อตบตาหลายๆคน วิชานินจาของเธอมีหลากหลาย แต่บางครั้งก็ดูแปลกๆเช่นกัน
ปลาแป้นแก้ว

ปลาแป้นแก้ว (ชื่อวิทยาศาสตร์: "Parambassis siamensis") เป็นปลาน้ำจืดขนาดเล็กชนิดหนึ่ง ในวงศ์ปลาแป้นแก้ว (Ambassidae)
มีลำตัวตัวใสหรือสีขาวคล้ายสีข้าวเม่า มีครีบหลัง 2 อัน ครีบหลังอันแรกมีก้านครีบแข็งเป็นหนานแหลมอยู่ 7 ก้าน ครีบหลังอันที่สองมีเฉพาะก้านครีบฝอย ครีบก้นมีก้านครีบที่เป็นหนานแหลมอยู่ 3 ก้าน มีเกล็ดกลมบางใสและหลุดง่าย ลักษณะเนื้อโปร่งใสจนมองเห็นอวัยวะภายใน ตามลำตัวมีจุดสีดำอยู่ทั่วไป 
มีขนาดโตเต็มที่ประมาณ 6 เซนติเมตร นิยมอยู่รวมกันเป็นฝูงในแหล่งน้ำทั่วไป พบกระจายพันธุ์ในหลายพื้นที่ของประเทศไทย, ลาว , กัมพูชา, เวียดนาม, มาเลเซีย, สิงคโปร์ และอินโดนีเซีย กินอาหารจำพวกสัตว์น้ำและแมลงขนาดเล็ก
เป็นปลาที่หากินในเวลากลางคืน มักจับได้ในปริมาณทีละมาก ๆ โดยใช้แสงไฟล่อเพื่อให้ปลามากินแมลงบนผิวน้ำ นิยมใช้บริโภคกันในท้องถิ่น อีกทั้งยังนิยมเลี้ยงกันเป็นปลาสวยงามอีกด้วย โดยการฉีดสีเข้าไปในตัวปลาเป็นสีสันต่าง ๆ เช่น สีน้ำเงิน, สีเหลือง, สีส้ม หรือสีแดง เพื่อประโยชน์ทางการค้า โดยมีชื่อเรียกเฉพาะว่า "ปลาเรนโบว์" รือ "ปลาสายรุ้ง" ซึ่งสีเหล่านี้ก็จะจางและซีดลงไปเองตามเวลา
ยังมีชื่อเรียกอื่น ๆ เช่น "ปลาข้าวเม่า" หรือ "คับของ" หรือ "แว่น" ในภาษาเหนือ เป็นต้น
คิม อันโล

คิมอันโล (1481-1537) เป็นขุนนางผู้ใหญ่ในรัชกาล พระเจ้าชุงจง เป็นแกนนำฝ่ายยุนใหญ่ที่ครองอำนาจในราชสำนักร่วมกับ ยุนอิม และเป็นพ่อพระสวามีของ องค์หญิงฮโยฮเย พระราชธิดาองค์ใหญ่ของพระเจ้าจุงจง
ช่วงชีวิต.
คิมอันโล เกิดเมื่อปี ค.ศ. 1481 ในรัชสมัย พระเจ้าซองจง ในตระกูลขุนนางใหญ่ที่รับใช้ ราชวงศ์โชซอน มาอย่างยาวนานเริ่มเข้ารับราชการในช่วงปลายรัชกาลพระเจ้าซองจงและได้เข้าร่วมเหตุการณ์ รัฐประหารพระเจ้าจุงจง เมื่อ ค.ศ. 1505 ด้วยต่อมา คิมฮี บุตรชายของเขาได้อภิเษกกับ องค์หญิงฮโยฮเย พระราชธิดาองค์ใหญ่ของพระเจ้าจุงจงทำให้เขามีศักดิ์เป็นพระญาติและได้เข้าร่วมกับ ยุนนิม เสด็จลุงของ องค์ชายลีโฮ ในการผลักดันให้องค์ชายลีโฮขึ้นเป็นองค์รัชทายาททำให้เกิดการขัดแย้งกับ พระสนมยองพิน ที่สนับสนุน องค์ชายพกซอง พระโอรสของพระนาง
ถูกเนรเทศ.
หลังจากที่ องค์ชายลีโฮ ขึ้นเป็นรัชทายาททั้ง ยุนนิม และ คิมอันโล ก็มีอิทธิพลเพิ่มมากขึ้นฝ่าย พระสนมคยองพิน จึงสร้างหลักฐานเท็จใส่ความยุนนิมและคิมอันโลทำให้ทั้งคู่ถูกเนรเทศแต่หลังจากนั้นยุนนิมและคิมอันโลก็ร่วมมือกับ ชองนานจอง อนุภรรยาของ ยุน ว็อน-ฮย็อง พระเชษฐารองของ พระมเหสีมุนจอง ในการกำจัดพระสนมยองพินและองค์ชายพกซองทำให้ทั้งคู่ถูกปลดเป็นสามัญชนและเนรเทศไปอยู่บ้านเก่าของ พัก วอนจง จากเหตุการณ์นี้ทำให้ยุนนิมและคิมอันโลกลับเข้ารับราชการอีกครั้งและยิ่งทรงอำนาจมากขึ้น
บั้นปลายชีวิต.
หลังจากกลับเข้ารับราชการได้อีกครั้งคิมอันโลก็เป็นแกนนำในการถวายฎีกาถึง 19 ครั้งต่อ พระเจ้าจุงจง ให้สำเร็จโทษพระสนมยองพินและองค์ชายพกซองแต่พระเจ้าจุงจงก็ปฏิเสธทุกครั้งจนในปี 1533 คิมอันโลได้ถวายฎีกาครั้งสุดท้ายซึ่งในที่สุดพระเจ้าจุงจงจึงต้องประทานยาพิษแก่พระสนมยองพินและองค์ชายพกซอง
หลังจากกำจัดพระสนมยองพินได้แล้วก็ได้มีพายุรุนแรงได้ถาโถมเข้าสู่ราชสำนักเมื่อ พระมเหสีมุนจอง ได้มีประสูติกาล องค์ชายคังวอน ในปี 1534 ทำให้ยุนวอนฮัง,ยุนวอนโล และ ยิม แบยอง สามารถตั้งฝ่ายยุนเล็กขึ้นมาคานอำนาจกับฝ่ายยุนใหญ่ได้สำเร็จและในปี 1537 พระมเหสีมุนจองก็กราบทูลให้จับกุมตัวคิมอันโลขณะมีงานแต่งงานของลูกชายคนเล็กในข้อหาติดและรับสินบนทำให้คิมอันโลถูกเนรเทศและถูกประทานยาฟู่จื่อจนถึงแก่อสัญกรรมในปีเดียวกันนั้นขณะอายุได้ 56 ปี
มาดากัสการ์ คาร์ทซ์

มาดากัสการ์ คาร์ทซ์  เป็นเกมแข่งรถที่อิงมาจากแอนิเมชันซีรีส์มาดากัสการ์ ของดรีมเวิร์กสแอนิเมชัน เกมนี้ได้รับการเปิดตัวในวันที่ 27 ตุลาคม ค.ศ. 2009 และเป็นเกมชุดที่สองที่แยกเนื้อหาออกจากซีรีส์ เกมใช้ระบบวีวีลควบคุม และมีส่วนครอบเสริม
รูปแบบการเล่น.
เกมดังกล่าวมีลักษณะเป็นเกมแข่งรถโกคาร์ทแบบพื้นฐาน ผู้เล่นสามารถทำการกระโดด, ม้วน หรือพลิกได้ เกมนี้มีหลายฉากที่แตกต่างไปจากที่ปรากฏอยู่ในแอนิเมชัน ตัวละครที่สามารถควบคุมได้ ประกอบด้วย อเล็กซ์, มาร์ตี้, เมลแมน, คิงจูเลียน, เมสันและฟิล หรือเพนกวินอื่นอีกสี่ตัวก็ได้ คันควบคุม มาดากัสการ์ คาร์ทซ์ วีล ได้ใช้รวมเข้ากับระบบ วี โดยวีลนี้มีออปชันให้เลือกใช้ ซึ่งจะแตกต่างจาก วีวีล ที่มีอยู่ใน "มาริโอคาร์ท วี" 
ตัวละครที่สามารถควบคุมได้ ประกอบด้วย สิงโตอเล็กซ์, ม้าลายมาร์ตี้, ยีราฟเมลแมน, ฮิปโปกลอเรีย, กลุ่มนกเพนกวิน, กลุ่มชิมแปนซี และ คิงจูเลียน จากซีรีส์ "มาดากัสการ์" รวมถึงสองตัวละครที่มาจากภาพยนตร์เรื่องอื่นนอกเหนือจากที่อยู่ในมาดากัสการ์ ซึ่งได้แก่ เชร็ค จาก "เชร็ค" และ บ็อบ จาก "มอนสเตอร์ ปะทะ เอเลี่ยน" ซึ่งล้วนอยู่ในแฟรนไชส์ของดรีมเวิร์กส ประเภทการแข่งขัน ประกอบด้วย การแข่งขันความเร็ว, ชิงแชมป์, ซ้อมจับเวลา และการแข่งขันแบบตะลุยด่าน ส่วนเพลง "ไอไลค์ทูมูฟอิท" ซึ่งขับร้องโดย รีล 2 รีล เป็นเพลงธีมในส่วนของหน้าเมนู และรูปแบบการเล่นจะคล้ายกับ "มาริโอคาร์ท วี" ของนินเทนโด
การตอบรับ.
มาดากัสการ์ คาร์ทซ์ ได้รับคำวิจารณ์ไม่ค่อยดีเท่าใดนัก เคร็ค แฮร์ริส ของเว็บไซต์ไอจีเอ็น กล่าวถึงเวอร์ชันในระบบวีว่า "เป็นการแข่งรถโกคาร์ทที่มีความรวดเร็ว ความน่าแปลกใจ ไม่ดีเท่าที่ "มาริโอคาร์ท" มีอยู่" เว็บไซต์เกมส์เรดาร์ยังวิจารณ์อีกด้วยว่า "ธรรมดา และเป็นเสมือนกับเวอร์ชันที่น่าเบื่อของ "มาริโอคาร์ท"" พวกเขายังกล่าวอีกด้วยว่าไอเท็มเสริมที่ไม่ค่อยมีประสิทธิภาพ และในปัจจุบันยังไม่มีความเห็นในเชิงบวกจากเว็บไซต์เมทาคริติกแต่อย่างใด
พระเอกกษัตรี

พระเอกกษัตรี หรือ พระเอกษัตรี เป็นพระมเหสีพระองค์หนึ่งในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในหลังจากที่พระศรีสุพรรณมาธิราชหรือพระบรมราชาที่ 7 พระชนก ยอมสวามิภักดิ์แก่สมเด็จพระนเรศวรมหาราชแล้วพาครอบครัวมาเป็นเชลยศักดิ์ในกรุงศรีอยุธยา ต่อมาสมเด็จพระนเรศวรมหาราชจึงแต่งตั้งพระเอกกษัตรีเป็นพระมเหสี
พระประวัติ.
พระเอกกษัตรีเป็นเจ้านายกัมพูชา เป็นพระราชธิดาของพระบรมราชาที่ 7 (เอกสารไทยเรียกพระศรีสุพรรณมาธิราช) กับพระชาติกษัตรี พระอัครมเหสี (ต่อมาได้รับการสถาปนาขึ้นเป็นพระภัควดีสุชาติชาตามหากระษัตรี) มีพระอนุชาและพระภคินีคือ พระวิสุทธกษัตรี, พระไชยเชษฐา และพระอุทัยราชา
ในปี พ.ศ. 2137 สมเด็จพระนเรศวรมหาราชทรงยกทัพไปตีกรุงละแวกได้สำเร็จ พระบรมราชาที่ 4 หรือนักพระสัตถาและครอบครัวลงเรือพระที่นั่งหนีไปเมืองเชียงแตงของอาณาจักรล้านช้าง ขณะที่พระศรีสุพรรณมาธิราชพระอนุชาของนักพระสัตถาเข้าสวามิภักดิ์สมเด็จพระนเรศวรมหาราช สมเด็จพระนเรศวรมหาราชจึงทรงพระกรุณาพาครอบครัวของพระศรีสุพรรณมาธิราชกลับกรุงศรีอยุธยาด้วย แล้วให้ตั้งบ้านนอกกำแพงเมือง ครั้นปีถัดมาสมเด็จพระนเรศวรมหาราชจึงแต่งตั้งให้พระเอกกษัตรีพระธิดาของพระศรีสุพรรณมาธิราชเป็นพระมเหสี
พระเอกกษัตรีได้ให้ประสูติกาลพระราชบุตร หรือสิ้นพระชนม์เมื่อใด ไม่เป็นที่ปรากฏ
พระนามของพระเอกกษัตรีถูกตั้งเป็นชื่อสระน้ำแห่งหนึ่งในมหาวิทยาลัยนเรศวร
พระพุทธสัมฤทธิ์นิรโรคันตราย

พระพุทธสัมฤทธิ์นิโรคันตราย หรือหลวงพ่อองค์ดำ หรือหลวงพ่อองค์ดำ-ซุ่มเย็น เป็นพระพุทธรูปคู่บ้าน คู่เมืองจังหวัดกาฬสินธุ์ หล่อด้วยคำแดง (ตัมพะโลหะ) ราวจุลศักราช 172 เป็นพระพุทธรูปประทับขัดสมาธิราบ (วีราสนะ) ปางมารวิชัย (ภูมิสปารสมุทรา) ศิลปะล้านช้าง หน้าตักกว้าง 41 เซนติเมตร ความสูงจากฐานถึงยอดพระเมาลี 75 เซนติเมตร ใต้ฐานพระพุทธรูปมีจารึกอักษรธรรมล้านช้าง กล่าวถึงประวัติศาสตร์และตำนานการสร้าง โดยมีเจ้าครูนาขาม (กิว) เป็นประธานในการหล่อพระพุทธรูปองค์นี้ขึ้น 
ประวัติ.
เดิมอยู่ที่โบสถ์วัดนาขาม ตำบลนาคู อำเภอเขาวง จังหวัดกาฬสินธุ์ ญาคูนาขามหรือญาคูกิว ร่วมกับอุบาสก อุบาสิกา จัดสร้างขึ้นในปีมะเมีย เดือน 2 ขึ้น 15 ค่ำ วันพฤหัสบดี จ.ศ. 172 ต่อมาพระยาชัยสุนทร (เก)ได้อัญเชิญมาจากบ้านนาขามโดยใส่หลังช้างมาประดิษฐานในโฮงเจ้าเมือง และต่อมาได้อัญเชิญมาประดิษฐานในวิหารวัดกลาง (ปัจจุบันเป็นหอพระ) สมัยนั้น ญาคูอ้มเป็นเจ้าอาวาส ต่อมาพระครูสุขุมวาทวรคุณ (สุข สุขโณ)(สมณศักดิ์ขณะนั้น) เป็นเจ้าอาวาสได้อัญเชิญมาประดิษฐานบนกุฎีของท่าน ทุกปีในวันสงกรานต์ ชาวเมืองกาฬสินธุ์ได้อัญเชิญหลวงพ่อองค์ดำแห่รอบเมืองเพื่อให้ชาวเมืองกาฬสินธุ์ได้สรงน้ำ ปรากฏว่ามีฝนตกทุกครั้งไป ชาวเมืองกาฬสินธุ์จึงเรียกชื่ออีกชื่อหนึ่งว่า หลวงพ่อชุ่มเย็น
ต่อมา พระวิเชียรกวี (ปราชญ์ อกฺกโชโต)(สมณศักดิ์ขณะนั้น) เจ้าคณะจังหวัดกาฬสินธุ์และคณะกรรมการวัดพร้อมด้วยผู้มีจิตศรัทธา บริจาคเงินสมทบทุนในการก่อสร้างพระวิหารฯ ได้วางศิลาฤกษ์เมื่อวันที่ 18 มกราคม 2546 โดยมีพระธรรมปริยัติโมลี เจ้าคณะภาค 9 วัดทินกรนิมิต เป็นประธาน และได้อัญเชิญหลวงพ่อองค์ดำขึ้นประดิษฐาน ณ พระวิหารนี้ เมื่อวันที่ 3 พฤศจิกายน 2546 ขึ้น 10 ค่ำ เดือน 12 ปีมะแม จ.ศ. 1365 ซึ่งมีสมเด็จพระพุฒาจารย์ (เกี่ยว อุปเสโณ) กรรมการมหาเถรสมาคมเจ้าคณะใหญ่หนตะวันออก วัดสระเกศ เป็นประธานในพิธีเปิดพระวิหารนี้
เดอะวินเนอร์ส

เดอะวินเนอร์ส (จีนตัวเต็ม: 溫拿, จีนตัวย่อ: 温拿, พินอิน: wēn nā) เป็นวงดนตรีที่มีชื่อเสียงและประสบความสำเร็จอย่างยิ่งของฮ่องกงในช่วงทศวรรษที่ 70 และต้นทศวรรษที่ 80
เดอะวินเนอร์ส เกิดขึ้นจากการรวมตัวกันของเด็กหนุ่มวัยรุ่นในโรงเรียนระดับชั้นมัธยมทั้งหมด 5 คน ที่ประสบความสำเร็จจากการประกวดร้องเพลงในรายการโทรทัศน์ โดยนำเพลงที่ได้รับความนิยมในแบบป็อปภาษาอังกฤษมาร้องใหม่ โดยมีสมาชิกทั้งหมด 5 คน คือ
มีอัลบั้มชุดแรกในปี ค.ศ. 1974 ในชื่อชุด "Listen To The Wynners" มีเพลงที่ได้รับความนิยมคือ "Sha La La La" และ"I 'll Never Dance Again" และชุดที่ 2 ในปีถัดมา ในชื่อชุด "Under The Lion Rock" มีเพลงที่ได้รับความนิยม คือ "Daddy's Home"
ผลงาน.
ในระหว่างที่เดอะวินเนอร์ส มีชื่อเสียงโด่งดังถึงขีดสุดนั้น สมาชิกทั้งหมดได้มีโอกาสแสดงภาพยนตร์ร่วมกันทั้งหมด 3 เรื่อง คือ "Let's Rock" ในปี ค.ศ. 1975, "Gonna Get You" ในปี ค.ศ. 1976 และ"Making It" ในปี ค.ศ. 1978 
จากนั้นในปี ค.ศ. 1983 ทางวงโดยเคนนี่ บี ก็ได้ประกาศยุบตัวเองลง สมาชิกทั้งหมดก็ได้แยกย้ายไปตามเส้นทางของตน จนกระทั่งในปี ค.ศ. 1988 สมาชิกทั้งหมดก็ได้กลับมาร่วมตัวอีกครั้งเพื่อเล่นคอนเสิร์ต ในวาระครบรอบ 15 ปีของทางวง พร้อมกับได้มีอัลบั้มบันทึกการแสดงสดออกตามมาด้วย และในปี ค.ศ. 1993 ก็ได้กลับมารวมตัวอีกครั้งในการออกอัลบั้มแบบคันโตป็อป และในปี ค.ศ. 1998 ก็ได้กลับมารวมตัวและออกอัลบั้มอีกชุดเนื่องในโอกาสครบรอบ 25 ปีของทางวง 
และในปี ค.ศ. 2007 ก็ได้กลับมารวมตัวและจัดคอนเสิร์ตครั้งใหญ่ในวาระครบรอบ 33 ปีของทางวง ซึ่งเป็นอัลบั้มเพลงรวมฮิตและมีเพลงใหม่อีก 2 เพลง และอีกครั้งในปี ค.ศ. 2010 และ ค.ศ. 2011
เพลงชาติปารากวัย

ปารากัวโยส เรปูบลิกาโอมูเอร์เต  หรือ ชาวปารากวัยทั้งหลาย ไม่สาธารณรัฐก็ความตาย เป็นเพลงชาติของปารากวัย เนื้อร้องประพันธ์โดย ฟรันซิสโก อากุญญา เด ฟิเกโรอา (Francisco Acuña de Figueroa) และ ส่วนทำนองเพลงนั้นยังไม่ชัดว่าท่านใดเรียบเรียง ซึ่งมีข้อสันนิษฐานดังกล่าวว่า ฟรันซิสโก โฆเซ เดบาลิ (Francisco José Debali) เป็นผู้เรียบเรียงทำนอง ซึ่งทั้งสองคนนี้ได้ประพันธ์เนื้อร้องและเรียบเรียงทำนองของเพลงชาติอุรุกวัย (Orientales, la Patria o la tumba) บทเพลงนี้ได้ประพันธ์ขึ้นตามคำสั่งของประธานาธิบดี การ์โลส อันโตนิโอ โลเปซ (Carlos Antonio López) ในระยะต่อมา เบอร์นาโด โจเวลลานอส และ อันโตนิโอ กอนซาเลซในการเข้าร่วมประพันธ์เพลงชาติ (ในช่วงเวลาดังกล่าวรัฐบาลอุรุกวัยได้ตั้งคณะกรรมการในการประพันธ์เพลงชาติ โดยมี เบอร์นาโด โจเวลลานอส และ อันโตนิโอ กอนซาเลซ) ฟิกเกอร์โร่ได้ประพันธ์เพลงชาติเสร็จเมื่อวันที่ 20 พฤษภาคม ค.ศ. 1846
การเรียบเรียงทำนองของเพลงนี้ยังขาดความชัดเจนในเรื่องผู้เรียบเรียง. จากข้อมูลการศึกษาบางแหล่งเชื่อได้ว่า นักเรียบเรียงดนตรีชาวฝรั่งเศส ฟรานซิสโก เดอ ดูปิส เป็นผู้เรียบเรียงทำนองตัวจริง แต่ข้อมูลการศึกษาบางแห่งยืนยันได้ว่า ผู้ประพันธ์บทร้องเพลงชาติตัวจริงคือ ฟรันซิสโก อากุญญา เด ฟิเกโรอา และฟรันซิสโก โฆเซ เดบาลิ ผู้รียบเรียงทำนองเพลงชาติตัวจริง ต่อมาได้มีการแก้ไขทำนอง โดยมีการทบทวนรายละเอียดทางดนตรีอีกครั้ง ในปี ค.ศ. 1933 โดยนักเรียบเรียงเสียงชาวปารากวัย โรเบอร์โต จีมิเนซ ได้มีการปรับแก้ไข พร้อมกับประกาศใช้อย่างเป็นทางการในปีเดียวกัน
สโมสรฟุตบอลโตเกียว

เอฟซี โตเกียว  เป็นสโมสรฟุตบอลอาชีพ จากเมืองโตเกียว ประเทศญี่ปุ่น ก่อตั้งขึ้นในปี พ.ศ. 2478 ในชื่อสโมสรฟุตบอลโตเกียวแก๊ส (Tokyo Gas Football Club) ต่อมาในปี พ.ศ. 2542 จึงเปลี่ยนชื่อเป็นเอฟซี โตเกียว ปัจจุบันเล่นอยู่ในเจ1 ลีก
เอฟซี โตเกียวเป็นสโมสรหนึ่งในสี่สโมสร ในเจลีกที่ไม่ใช้ชื่อฉายาต่อจากชื่อสโมสร โดยใช้เพียงคำว่า "สโมสรฟุตบอล" (Football Club) รวมกับชื่อทีมเท่านั้น
ผู้เล่น.
ทีมปัจจุบัน.
"ข้อมูล ณ วันที่ 28 มกราคม ค.ศ. 2019 "
<templatestyles src="Template:Football squad player/styles.css" />
ระบบโพรงสมอง

ระบบโพรงสมองคือกลุ่มของช่องว่างในสมอง ภายในมีน้ำหล่อสมองไขสันหลัง ช่องว่างเหล่านี้เชื่อมต่อกับท่อกลางของไขสันหลัง
ส่วนประกอบ.
ระบบโพรงสมองประกอบด้วยโพรงสมอง 4 อัน ได้แก่
โพรงสมองเหล่านี้เชื่อมต่อกันด้วยช่องเปิดหลายตำแหน่ง อย่างไรก็ดีช่องเปิดที่จะกล่าวถึงต่อไปนี้ เฉพาะสองอันแรกเท่านั้นที่ถูกนับเป็นส่วนหนึ่งของระบบโพรงสมอง